Document ID: 31997R2470

KOMMISSIONENS FORORDNING (EF) Nr. 2470/97 af 11. december 1997 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1599/96 (2), særlig artikel 17, stk. 15, og
ud fra følgende betragtninger:
Ifølge Kommissionens forordning (EF) nr. 2086/97 af 4. november 1997 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (3) foretages der en ændring med virkning fra den 1. januar 1998 for inulinsirup henhørende under pos. 1702 60;
i Kommissionens forordning (EØF) nr. 3846/87 (4), senest ændret ved forordning (EF) nr. 2333/97 (5), fastsættes på grundlag af den kombinerede nomenklatur en nomenklatur for landbrugsprodukter med henblik på restitutioner; denne bør følgelig tilpasses til ovennævnte ændringer med virkning pr. 1. januar 1998;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
I bilaget til forordning (EØF) nr. 3846/87, sektor 14, affattes oplysningerne vedrørende pos. 1702 60 90 som angivet i bilaget til nærværende forordning.
Artikel 2
Denne forordning træder i kraft den 1. januar 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. december 1997.

Labels: 3
17
6